Protest fără măști de protecție în Piața Universității. Manifestanții nu sunt de acord cu măsurile sanitare impuse de autorități.
Aproximativ 300 de persoane au protestat în Piaţa Universităţii faţă de măsurile sanitare impuse de Guvern. Manifestanţii nu au purtat măşti și nu au avut autorizație pentru a protesta. Jandarmerie: Este depăşită limita de participanţi, de 100 de persoane, prevăzută de actele normative în vigoare.
În jur de 300 de persoane au protestat în centrul Capitalei, în Piața Universității, față de măsurile sanitare impuse de Guvern. Manifestanții nu sunt de acord cu purtarea măștii de către elevi la școală și cer anularea stării de alertă.Protestatarii, care nu au purtat măști, au afișat mesaje precum "Jos botniţa, jos labele de pe copiii noştri".Ei au intonat imnul naţional şi au scandat "Libertate", "Respir, gândesc, liber trăiesc", "Toate partidele, aceeaşi mizerie", "Jos dictatura", "Hoţii", "Copiii noştri nu-s copii voştri".Protestatarii susţin că purtarea măştii la şcoală este "o reeducare forţată a tinerelor generaţii, o reeducare de tip comunist sau nazist"."Copiii sunt dresaţi şi condiţionaţi ca animalele. Acesta este noul program şcoala altfel: în cuşcă şi cu botniţă", au spus aceştia.